- Hindi News
- National
- माइंस में ब्लास्टिंग से स्कूल और माही नहर में दरारें, पेड़ पौधों की भी कटाई
माइंस में ब्लास्टिंग से स्कूल और माही नहर में दरारें, पेड़-पौधों की भी कटाई
देवपुरागांव में माइंस में हो रही ब्लास्टिंग से स्कूल और माही नहर में दरारें गई है। इतना ही नहीं आसपास के पेड़-पौधों की भी अंधाधुन कटाई से जंगल खत्म हो रहा है और इससे क्षेत्रवासियों में नाराजगी है। उन्होंने इस बारे में प्रशासनिक कार्रवाई करने की मांग रखी है।
एक फर्म की ओर से यहां पर ब्लास्टिंग की जाती है। इससे आसपास के गांवों में रहना मुश्किल हो गया है।
राजकीय उच्च प्राथमिक विद्यालय देवपुरा के भवन में दरारें गई है। स्कूल में 380 बच्चे पढ़ाई करते हैं। स्कूल भवन में दरारों के कारण हर समय खतरा रहता है। इतना ही नहीं भीखाभाई माही नहर में भी कई जगह दरारें गई है। आए दिन बार-बार ब्लास्टिंग के कारण गांव में धूल भरे गुबार उड़ते रहते हैं। पेड़-पौधे और फसलें खराब हो रही हैं। धार्मिक स्थल देवपुरा में बोरेश्वर, टोरेश्वर मंदिर परिसर की दीवारें और कुंड की दीवारें भी फट रही हैं। कुंड का पानी बहना बंद हो गया है। माइंस का पानी माही नदी में मोटर से डाला जा रहा है। ग्रामीणों का कहना है कि इस बारे में माइंस मालिक से भी बात की, लेकिन अब तक समाधान नहीं हुआ है।
इस पर ग्रामीणों ने अब प्रशासन, वन विभाग से मामले में कार्रवाई करने की मांग रखी है। सुंडलखेड़ा, दातंली खेड़ा, देवपुरा गांवों के लोगों के घर भी जर्जर हो रहे हैं।
क्षेत्रवासी कैलाश मीणा, शिवशंकर, केसरीमल, गौतमलाल, भरत कुमार मालवी, देवीलाल मीणा, सुरेश सहित कई लोगों ने आक्रोश जताया है।
फोटो: 2 डीपी 13 जेपीजी। साबला। माइंस के पास विरोध जताते ग्रामीण।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva awa_Deva bho_Deva